**Nå kan du spise glutenfritt på Circle K i Aust-Agder**  
  
**Fra i sommer får om lag 400 000 mennesker med glutenintoleranse et nytt og etterlengtet mattilbud langs veien. Nå tilbyr Circle K et bredt utvalg av glutenfri mat for hele familien på nesten 250 stasjoner omkring i Norge. Deriblant på 7 stasjoner i Aust-Agder.**   
  
Nesten hver tiende innbygger i Norge har enten cøliaki eller er overfølsom overfor gluten. For disse har utvalget av trygg glutenfri mat langs veien vært begrenset.   
  
Norsk cøliakiforening (NCF) forteller at det nye mattilbudet til Circle K er etterlengtet, og vil gi ny matglede til mange mennesker over hele landet.

– Dette er et betydelig bidrag for å tilby et godt utvalg av glutenfri mat langs norske veier, både til de som har cøliaki, og de som av andre årsaker er overfølsomme for melprodukter. Nå vil de som har måttet smøre egen matpakke av helsemessige årsaker, få likeverdig tilgang på god mat når de er på reisefot. Det betyr mye, sier Knut H. Peterson, generalsekretær i Norsk cøliakiforening.

**En av de som skal selge glutenfri mat fra stasjonen, er Hanne Larsen ved Circle K Brokelandsheia.**

– Dette er en ny milepæl i vår matsatsning. Vi vet at dette betyr mye for veldig mange mennesker, og vi gleder oss over at alle som spiser glutenfritt kan stoppe hos oss i sommer og få et trygt og variert mattilbud, sier Larsen.

I tillegg til Circle K Brokelandsheia, vil følgende Circle K-stasjoner i regionen selge glutenfrie matretter: 

* CIRCLE K BILVASK FIANE
* CIRCLE K E18 ARENDAL
* CIRCLE K E18 LILLESAND
* CIRCLE K GRIMSTAD
* CIRCLE K RISØR
* CIRCLE K SALTRØD

**Glutenfri Peppes Pizza On The Go, salater og hyggemat**

Allerede før skoleferien kan du velge mellom sju glutenfrie varianter av årets bestselger Peppes Pizza On The Go hos Circle K. I tillegg utvides sortimentet med en helt ny panini, salater, toast, muffins og kokosboller. De som tidligere har måttet bestille pølser og hamburger i papir, vil nå få servert maten i glutenfrie brødvarer.  
   
Matansvarlig i Circle K, Thomas Bjørseth Nilsen, sier at det glutenfrie tilbudet er et nytt steg for å møte kundens ønsker og behov langs veien.  
  
– Vår ambisjon er å tilby et variert tilbud av kvalitetsmat til alle som besøker oss. Akkurat som vi har utvidet menyen med sunne og kjøttfrie alternativer, skal vi ha et godt og smakfullt tilbud til alle de som lever med et glutenfritt kosthold. Vi håper at den nye satsingen på glutenfritt vil gjøre oss til en enda mer attraktiv matdestinasjon fremover, sier Thomas Bjørseth Nilsen.

**248 nye stoppesteder for glutenintolerante**   
Mange som lever med cøliaki, er vant til å planlegge alle sine måltider, og søke frem hvor de får tak i glutenfri mat når de er ute og reiser. Med glutenfritt hos Circle K blir det flere stoppesteder å velge fra i kartappen til Norsk cøliakiforening. I tillegg har Circle K en egen ruteplanlegger, hvor kundene enkelt kan finne frem til hvor det finnes glutenfri mat langs veien.  
  
**Flere hundre ansatte har fått opplæring i trygg servering**   
Om lag 25 000 mennesker av de som lever glutenfritt, har fått diagnosen cøliaki. For disse kan én brødsmule med glutenholdig mat være nok til å bli syk. Derfor legger Circle K store ressurser i trygg servering av glutenfri mat. Flere hundre medarbeidere har gjennomført kurs i tilberedning og håndtering av glutenfrie produkter på stasjon – i regi av Norsk cøliakiforening.   
  
– Mattrygghet er noe av det viktigste vi holder på med, og med glutenfri mat er det spesielle krav til oss som serverer, fordi maten ikke skal komme i kontakt med andre matvarer eller kjøkkenredskap som har vært i nærheten av gluten, sier Hanne Larsen ved Circle K Brokelandsheia.   
  
Det betyr blant annet at glutenfri pizza stekes i egne former, og at alle toast- og brødvarer er innpakket og behandlet på en måte som forsikrer kundene om at de kan spise trygt og godt på Circle K.   
  
– Vi er glade for at Circle K tar behovet for glutenfri mat på alvor og at de også benyttet seg av kurstilbudet fra Norsk cøliakiforening for å øke kunnskapen om trygg servering og håndtering av glutenfri mat blant sine ansatte. Jeg håper flere følger deres gode eksempel, sier Knut H. Peterson, generalsekretær i Norsk cøliakiforening.

**Dette er utvalget du kan finne på Circle K sine stasjoner:**

* Glutenfri Peppes Pizza On The Go – 7 varianter
* Glutenfri panini m/ ost/skinke
* Alle pølser i glutenfritt pølsebrød
* Alle hamburgere med unntak av kylling og vegan i glutenfritt hamburgerbrød
* Glutenfri toast pesto/mozzarella
* Glutenfri toast ost/skinke
* Glutenfri muffins m/ sjokolade
* Glutenfri muffins m/ sitron
* Kokosbolle
* Mexican nachos
* Mexican tacosalat
* Salater uten krutonger, byggryn og pasta

*(NB! Utvalget kan variere fra stasjon til stasjon)*

**Dette er cøliaki**Cøliaki er en autoimmun sykdom som skyldes en overfølsomhet overfor gluten, et protein som finnes i hvete, rug, bygg og spelt. Hos en cøliaker som får i seg gluten, vil tynntarmens slimhinne bli betent, tarmtottene redusert, og evnen til å absorbere næringsstoffene i maten vil svekkes.

I dag antas det at 7-8 % av befolkningen i Norge ikke tåler gluten eller andre stoffer i hveten. Mellom 1-2 % av disse har cøliaki, mens mange har ikke-cøliakisk glutensensitivitet. **Circle K Norge AS**Circle K Norge er en del av Alimentation Couche-Tard Inc. («Couche-Tard») som er en verdensledende aktør innen drivstoff og servicehandel med hovedkvarter i Laval, Canada.

Vi har vært i det norske markedet i over 100 år og operert under ulike merkenavn; MIL, BP, Norol, Statoil og nå Circle K. Selskapet har vært med på en reise fra å være bensinstasjoner med bilservice til nå å være energistasjoner for bil og de reisende gjennom også vårt stadig økende tilbud innen convenience.

Ved utgangen av juli 2020 hadde Circle K Norge 467 utsalg for drivstoff i Norge, av disse var det 271 fullservice og betjente energistasjoner og butikker. Vi har også en rekke terminaler og depoter som forsyner stasjoner og kunder i hele Norge.

Selskapets visjon er å bli den foretrukne destinasjonen for servicehandel og drivstoff. Kundeløftet er «Take it Easy» og oppgaven er å gjør kundens liv litt enklere hver eneste dag.

Over 3 000 personer jobber på Circle Ks kontorer og stasjoner over hele landet.